
Баалуу металлдарды жана асыл таштарды, ошондой эле алардан жасалган буюмдарды өндүрүү, пайдалануу жана жүгүртүү чөйрөсүндө ченемдик укуктук жөнгө салууга ыйгарым укуктуу мүчө мамлекеттердин органдарынын арасында маалымат алмашуу жүзөгө ашырылган Евразия экономикалык бирлигине мүчө мамлекеттин биринен башкасына ташылган зергердик жана башка буюмдарды өндүрүүгө болгон талаптарды бузуулардын тизмегин бекитүү жөнүндө
 
2019-жылдын 22-ноябрындагы Евразия экономикалык бирлигинин алкагында кымбат баалуу металлдар жана асыл таштар менен операцияларды жүргүзүүнүн өзгөчөлүктөрү жөнүндөгү макулдашуунун 12-беренесинин 
3-пунктун ишке ашыруу максатында Евразия экономикалык комиссиясынын Коллегиясы чечти:
1. Баалуу металлдарды жана асыл таштарды, ошондой эле алардан жасалган буюмдарды өндүрүү, пайдалануу жана жүгүртүү чөйрөсүндө ченемдик укуктук жөнгө салууга ыйгарым укуктуу мүчө мамлекеттердин органдарынын арасында маалымат алмашуу жүзөгө ашырылган Евразия экономикалык бирлигине мүчө мамлекеттин биринен башкасына ташылган зергердик жана башка буюмдарды өндүрүүгө болгон талаптарды бузуулардын тиркелген тизмеги бекитилсин.
2. Ушул Чечим 2019-жылдын 22-ноябрындагы Евразия экономикалык бирлигинин алкагында баалуу металлдар жана асыл таштар менен операцияларды жүргүзүүнүн өзгөчөлүктөрү жөнүндөгү макулдашуу күчүнө кирген датадан тартып, бирок ушул Чечим расмий жарыяланган датадан тартып 30 календардык күн өткөндөн эрте эмес күчүнө кирет.

БЕКИТИЛДИ 
Евразия экономикалык комиссиясынын Коллегиясынын 2021-жылдын 19-январындагы № 5 чечими менен


Баалуу металлдарды жана асыл таштарды, ошондой эле алардан жасалган буюмдарды өндүрүү, пайдалануу жана жүгүртүү чөйрөсүндө ченемдик укуктук жөнгө салууга ыйгарым укуктуу мүчө мамлекеттердин органдарынын арасында маалымат алмашуу жүзөгө ашырылган Евразия экономикалык бирлигине мүчө мамлекеттин биринен башкасына ташылган зергердик жана башка буюмдарды өндүрүүгө болгон талаптарды бузуулардын
ТИЗМЕГИ

1. Зергердик жана башка буюмдардын пробасынын, алардын Евразия экономикалык бирлигине мүчө мамлекеттин (мындан ары – мүчө мамлекет) аймагында жасалган жана аймагына киргизилген көрсөтүлгөн пробалык эн тамга белгисине шайкеш келбестиги.
2. Зергердик жана башка буюмдарда өндүрүүчүнүн аты-жөнү басылган учурда пробалык эн тамга белгисинин жоктугу.
3. Зергердик жана башка буюмдарда катталбаган өндүрүүчүнүн аты-жөнү басылган болсо.
4. Евразия экономикалык комиссиясынын Кеңешинин 2021-жылдын 5-мартындагы № 10 чечими менен бекитилген Зергердик жана башка буюмдарды сыноого, анализдөөгө жана эн тамга коюуга болгон талаптарга (мындан ары – Талаптар) ылайык каңдоочторго көрсөтүлгөн талаптарды аткарбоо.
5. Талаптарга ылайык баалуу эмес металлдардан жасалган бөлүктөрү же баалуу металлдардан жасалган бөлүктөр менен баалуу эмес металлдардан жасалган бөлүктөрдүн айкалышы бар буюмдарга көрсөтүлгөн талаптарды аткарбоо.
6. Талаптарга ылайык зергердик жана башка буюмдарды баалуу металл менен каптоого (плакировкалоого) көрсөтүлгөн талаптарды аткарбоо.
7. Курамында күмүштү камтуу боюнча минималдуу уруксатты сактабоо (каңдоочу жок негизги кошундудан үлгү алуу мүмкүнчүлүгү жок болгон учурда) же каңдоочу жок күмүш буюмдардын негизги кошундусун бузган анализди өткөрүүдө көрсөтүлгөн ченемди колдонуу.
8. Талаптарды бузуп, зергердик жана башка буюмдардын көңдөйлөрүн толтуруу, оорлотуу же күчтөндүрүү максатында баалуу эмес металлдарды жана башка материалдарды пайдалануу.
9. Евразия экономикалык бирлигинин алкагында колдонулуучу ченемдик-техникалык документациянын жана (же) алар аймагында өндүрүлгөн мүчө мамлекеттин мыйзамынын талаптарында каралган бир мүчө мамлекеттен башкасына ташылган зергердик жана башка буюмдарга салып коюу катары пайдаланылган асыл таштардын аталыштары жана классификациялык мүнөздөмөлөрү жөнүндө маалыматтын жоктугу.
10. Зергердик жана башка буюмдарга салып коюу катары пайдаланылган асыл таштардын мүнөздөмөлөрүнүн коштоп жүргөн документтерге шайкеш келбестиги.
11. Асыл таштардын мүнөздөмөлөрүнө (касиеттерине) ээ болгон жасалма жол менен жаралган материалдардан жасалган салып коюуларды белгилөө үчүн алардын жасалма жол менен жаралганын көрсөтпөстөн, табигый асыл таштардын аталышын пайдалануу.
12. Бир мүчө мамлекеттен башкасына ташылган зергердик буюмдарда колдонулган асыл таштардын жаралышы жөнүндө маалыматтардын жоктугу.

